འཛམ་གླིང་ནང་སྐད་གྲགས་ཆེ་བའི་རྩེད་འགྲན་སྐབས་མི་མང་གིས་ཡར་ལངས་བྱས་ཏེ་དྲག་གནོན་བྱུང་བའི་ལོ་རྒྱུས་མང་པོ་བྱུང་ཡོད་པ་ལྟར།གནད་དོན་དབྱེ་ཞིབ་པ་ཚོས་ད་ལན་ཨུ་རུ་སུའི་ནང་མི་མང་གི་ཡར་ལངས་བྱུང་བའི་ཉེན་ཁ་ཡོད་སྐོར་བརྗོད་ཀྱི་ཡོད་པ་མ་ཟད།ཕྱི་ལོ་༡༩༧༨ལོར་ཨར་རྗིན་ཊེ་ནཱ་རུ་འཛམ་གླིང་རྐང་སྤོལ་རྩེད་འགྲན་ཚོགས་སྐབས་མི་མང་གི་ཡར་བླངས་ངོ་རྒོལ་བྱུང་ཡོད་པ་དང་།དེ་བཞིན་ཕྱི་ལོ་༡༩༦༨དང་༡༩༨༨ལོར་མེག་སི་ཁོ་དང་ལྷོ་ཀོ་རི་ཡའི་ནང་ཨོ་ལིམ་ཕིག་རྩེད་འགྲན་སྐབས་མི་མང་གིས་ཡར་ལངས་དྲག་སྤྱོད་སྤེལ་ཡོད།ཕྱི་ལོ་༢༠༠༢ལོར་རུ་ཚོགས་པའི་ཨོ་ལིམ་ཕིུག་རྩེད་འགྲན་སྐབས་ལྐོག་ཟ་རུལ་སུངས་ལ་མི་མང་གིས་ངོ་རྒོལ་བྱས།གཞན་ཡང་།ཕྱི་ལོ་༢༠༠༨་ལོར་རྒྱ་ནག་པེ་ཅིན་དུ་ཚོགས་པའི་ཨོ་ལིམ་ཕིག་རྩེད་འགྲན་སྐབས་བོད་ནང་གི་འགྲོ་བ་མིའི་ཐོབ་ཐང་རྡོག་རོལ་དང་དྲག་གནོན་བྱས་པའི་རྐྱེན་གྱིས་བོད་པ་ཚོས་འཛམ་གླིང་ས་ཕྱོགས་གང་ས་ནས་ངོ་རྒོལ་བྱས་ཡོད་པ་དང་།ཕྱི་ལོ་༢༠༡༠དང་༢༠༡༤ལོར་ལྷོ་ཨ་ཧྥི་རི་ཁ་དང་བྷར་ཛིལ་གཉིས་ཀྱི་རྐང་སྤོལ་རྩེད་འགྲན་སྐབས་དཔལ་འབྱོར་གོད་ཆག་གི་རྐྱེན་གྱིས་མི་མང་གིས་གཞུང་ལ་ངོ་རྒོལ་བྱས་ཡོད་སྐོར་སོགས་བརྗོད་འདུག